b"\n_START_ARTICLE_\nCapsa\xc3\xafcina\n_START_SECTION_\nBios\xc3\xadntesi i acci\xc3\xb3 farmacol\xc3\xb2gica\n_START_PARAGRAPH_\nLa bios\xc3\xadntesi de la capsa\xc3\xafcina es produeix a partir de l'amino\xc3\xa0cid fenilalanina i la seva acumulaci\xc3\xb3 dep\xc3\xa8n tamb\xc3\xa9 de factors ambientals (la secada fa que s'incrementi la capsa\xc3\xafcina). S'acumula especialment en la placenta del fruit i en menor quantitat en llavors i polpa. _NEWLINE_Aquest alcaloide s'utilitza en farm\xc3\xa0cia com analg\xc3\xa8sic i anticancer\xc3\xb3s. Sembla que \xc3\xa9s una defensa natural de la planta contra els depredadors i nom\xc3\xa9s per selecci\xc3\xb3 gen\xc3\xa8tica s'han aconseguit pebrots que no piquen que s\xc3\xb3n els preferits a Europa mentre la resta del m\xc3\xb3n els vol picants._NEWLINE_En ser la capsa\xc3\xafcina una subst\xc3\xa0ncia lip\xc3\xb2fila per treure el gust picant no serveix de res beure aigua sin\xc3\xb3 que cal prendre llet no desnatada per exemple.\n_START_SECTION_\nPres\xc3\xa8ncia en els pebrots\n_START_PARAGRAPH_\nEls pebrots m\xc3\xa9s picants i per tant amb m\xc3\xa9s contingut de capsa\xc3\xafcina s\xc3\xb3n els del grup anomenat habanero seguits dels xili o el bitxo._NEWLINE_Alguns tipus de pebrots com els anomenats Del Piquillo i Del Padr\xc3\xb3n s'estan seleccionant gen\xc3\xa8ticament per a eliminar els exemplars que s\xc3\xb3n coents._NEWLINE_A l'extrem contrari es troben els pebrots dol\xc3\xa7os com el Morr\xc3\xb3, Reus o Ros de Mallorca per exemple."